15. ΒΑΣΙΛΙΚΟΝ ΔΙΑΤΑΓΜΑ της 17/30 Οκτ. 1953 (ΦΕΚ Α΄ 298) Περί διατηρήσεως εν ισχύϊ διατάξεων προβλεπουσών τον επί συμβάσει διορισμόν καλλιτεχνικού προσωπικού παρά τη Κρατική Ορχήστρα Αθηνών. Έχοντες υπ’ όψει: 1)τας διατάξεις του άρθρ. 8 του υπ’ αριθ. 2500/1953 Ν.Δ/τος «περί περιορισμού της εις προσωπικόν συνθέσεως των πολιτικών του Κράτους υπηρεσιών», 2)την υπ’αριθ. 560/1953 γνωμοδότησιν του Συμβουλίου της Επικρατείας και 3)την υπ’ αριθ. 643/53 γνωμοδότησιν του Α.Σ.Δ.Υ., προτάσει των Ημετέρων επί του Συντονισμού και επί της Εθνικής Παιδείας και των Θρησκευμάτων Υπουργού, απεφασίσαμεν και διατάσσομεν. Άρθρον μόνον.-Διατηρούνται εν ισχύϊ αι επιτρέπουσαι την επί συμβάσει πρόσληψιν Διευθυντών Ορχήστρας και λοιπού καλλιτεχνικού προσωπικού της Κρατικής Ορχήστρας Αθηνών, διατάξεις, υπό στοιχ. Β΄ της παρ. 1 του άρθρ. 4 του Ν.Δ. 2010/42 «περί ιδρύσεως, οργανώσεως και λειτουργίας της «Συμφωνικής Ορχήστρας Αθηνών» κλπ., ως διετηρήθησαν δια της υπ’ αριθ. 355/45 Πράξεως του Υπουργικού Συμβουλίου και δια του από 14/3/52 Β.Δ/τος «περί διατηρήσεως εν ισχύϊ διατάξεων αφορωσών την πρόσληψιν εκτάκτων, επί συμβάσει και ημερομισθίων υπαλλήλων εις την Κρατικήν Ορχήστραν Αθηνών κλπ.». Ήδη η πρόσληψη του καλλιτεχνικού προσωπικού με σχέση ιδιωτ. δικαίου γίνεται κατά τη διαδικασία της Απ. Β/24491/3523/1979, ΦΕΚ Β΄ 425 (κατωτ. αριθ. 26). 